CELEX: 62013TN0306
Language: el
Date: 2013-06-05 00:00:00
Title: Υπόθεση T-306/13: Προσφυγή της 5ης Ιουνίου 2013 — Silicium España Laboratorios κατά ΓΕΕΑ — LLR-G5 (LLRG5)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/22
            
         Προσφυγή της 5ης Ιουνίου 2013 — Silicium España Laboratorios κατά ΓΕΕΑ — LLR-G5 (LLRG5)
   (Υπόθεση T-306/13)
   (2013/C 226/29)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Silicium España Laboratorios, SL (Vila-Seca, Ισπανία) (εκπρόσωπος: C. Sueiras Villalobos, δικηγόρος)
   
      Καθού: Γραφείο Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: LLR-G5 Ltd (Castlebar, Ιρλανδία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), της 7ης Μαρτίου 2013, στην υπόθεση R 383/2012-1, κατά το μέρος κατά το οποίο κήρυξε άκυρο το κοινοτικό σήμα 3384625, «LLRG5», λόγω του ότι η αίτηση καταχώρισής του είχε υποβληθεί κακόπιστα,
            
         
               —
            
            
               να επικυρώσει την απόφαση του τμήματος ακύρωσης της 20ής Δεκεμβρίου 2011 στην υπόθεση 4174 C,
            
         
               —
            
            
               να καταδικάσει το ΓΕΕΑ στα δικαστικά έξοδα, τόσο στα δικά του έξοδα όσο και στα έξοδα της Silicium σε σχέση με την παρούσα διαδικασία.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα LLRG5 (αριθ. αίτησης καταχώρισης 3 384 625).
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών.
   
      Αιτιολογία της αίτησης για την κήρυξη της ακυρότητας: Οι λόγοι στους οποίους στηριζόταν η αίτηση για την κήρυξη της ακυρότητας ήταν οι προβλεπόμενοι στο άρθρο 52, παράγραφος 1, στοιχείο β', του κανονισμού 207/2009 του Συμβουλίου.
   
      Απόφαση του τμήματος ακύρωσης: Απόρριψη της αίτησης για την κήρυξη της ακυρότητας.
   
      Απόφαση του τμήματος προσφυγών: Ακύρωση της απόφασης που προσβλήθηκε ενώπιόν του και κήρυξη της ακυρότητας του επίμαχου κοινοτικού σήματος.
   
      Προβαλλόμενοι λόγοι: Παράβαση του άρθρου 52, παράγραφος 1, στοιχείο β', του κανονισμού 207/2009 του Συμβουλίου.